CELEX: 62010CN0577
Language: ro
Date: 2010-12-10 00:00:00
Title: Cauza C-577/10: Acțiune introdusă la 10 decembrie 2010 — Comisia Europeană/Regatul Belgiei

5.3.2011   
            
            
               RO
            
            
               Jurnalul Oficial al Uniunii Europene
            
            
               C 72/7
            
         Acțiune introdusă la 10 decembrie 2010 — Comisia Europeană/Regatul Belgiei
   (Cauza C-577/10)
   2011/C 72/10
   Limba de procedură: franceza
   
      Părțile
   
   
      Reclamantă: Comisia Europeană (reprezentanți: E. Traversa și C. Vrignon, agenți)
   
      Pârât: Regatul Belgiei
   
      Concluziile reclamantei
   
   
               —
            
            
               Constatarea că, prin adoptarea articolului 137 punctul 8, a articolului 138 a treia liniuță, a articolului 153 și a articolului 157 punctul 3 din Legea-program (I) din 27 decembrie 2006 (1), în versiunea sa în vigoare de la 1 aprilie 2007, Regatul Belgiei nu și-a îndeplinit obligațiile care îi revin în temeiul dispozițiilor articolului 56 din Tratatul privind funcționarea Uniunii Europene;
            
         
               —
            
            
               obligarea Regatului Belgiei la plata cheltuielilor de judecată.
            
         
      Motivele și principalele argumente
   
   Prin intermediul prezentei acțiuni, Comisia susține că reglementarea națională prin care se impune o obligație de declarație prealabilă prestatorilor de servicii independenți stabiliți în alte state membre (declarația „Limosa”), care doresc să presteze servicii în Belgia cu titlu temporar, constituie o piedică în calea liberei prestații a serviciilor.
   Comisia arată, în primul rând, că dispozițiile contestate constituie o restricție cu caracter discriminatoriu în măsura în care, pe de o parte, acestea impun formalități administrative adiționale care nu sunt de neglijat și sunt disuasive pentru prestatorii de servicii independenți vizați și, pe de altă parte, instituie un sistem de control care privește numai prestatorii stabiliți într-un alt stat membru, fără ca această diferență de tratament să fie justificată de motive obiective.
   În al doilea rând, reclamanta susține faptul că această restricție privind libera prestare a serviciilor, chiar și în ipoteza în care nu ar fi discriminatorie, nu este justificată în raport cu obiectivele de interes general, nici în raport cu menținerea echilibrului financiar al sistemului de securitate socială, nici în raport cu prevenirea fraudei și nici în raport cu protecția lucrătorilor.
   
      (1)  Monitorul Oficial belgian din 28 decembrie 2006, p. 75178.